Read and Write application parameters in XML - CodeProject 12,702,886 members (31,481 online)
Last Visit: 31-Dec-99 19:00 Last Update: 24-Jan-17 6:26Refresh1234 Next » Louis Trichardt-munisipaliteit ontvang ‘skokkende’ ouditverslag – praag.co.za — 20 jaar jonk!
Mnr. Jaap Kelder van die Nasionale Belastingbetalersunie het in ‘n verklaring die ouditverslag as “absoluut skokkend” bestempel. In ‘n boodskap van meegevoel met die plaaslike belastingbetalersunie onder leiding van mev. Inga Gilfillan, sê Kelder: “Dit skrei ten hemele! Ons is van mening dat julle nou behoort te sê: genoeg is genoeg! Dit sou makliker vir die ouditeur-generaal gewees het om te sê wat reg verloop het in die munisipaliteit. Dit sou net een woordjie gewees het: ‘NIKS!'”
Louis Trichardt se belastingbetalers, wat ook ‘n naamstryd teen die benaming “Makhado” voer, weerhou tans meer as R10 miljoen van die munisipaliteit omdat daar soveel wanbestuur plaasvind. Mnr. Jaap Kelder van die NBU het aan Louis Trichardt se inwoners verklaar: “Goddank het julle julle fondse van die munisipaliteit weerhou anders het die R10 miljoen ook nog in die bodemlose put verdwyn.”
In die verslag verklaar die ouditeur-generaal dat hy geen behoorlike rekords oor meer as R1,6 miljard se munisipale bates kon vind nie. Hy het reeds ‘n jaar gelede sulke syfers versoek, maar dit is nog nie beskikbaar nie.
Daar was ook nie gegewens beskikbaar oor meer as R300 miljoen se roerende bates nie.
Benewens probleme met die boekhouding wat BTW betref, het die munisipaliteit ongemagtigde besteding van R57 872 128 aangegaan.
Dié bedrag van byna R58 miljoen wat as ongemagtigde besteding aangegee word, is egter onderskat met meer as… R124 miljoen. Gesamentlik het die munisipaliteit dus ongemagtigde besteding van R182 miljoen aangegaan.
Foute van die vorige jaar wat deur die ouditeur-generaal uitgewys is, is nog nie reggestel nie.
R33 miljoen is aangewend vir ander doeleindes as waarvoor raadsbesluite geneem is.
Die ouditeur-generaal bevind dat die munisipaliteit nie oor die nodige kundigheid of bekwaamheid beskik om die wetlike vereistes vir die bestuur van ‘n plaaslike owerheid na te kom nie.
Ander elemente wat in die ouditverslag uitgelig word, is:
R200 miljoen se goedere en dienste is sonder pryskwotasies aangekoop, wat strydig met die toepaslike regulasies is.
Tenders is toegeken aan persone of entiteite sonder dat hulle verklaar het of hulle in diens van die staat of staatsinstellings is.
Die rekenkundige beampte het nie redelike stappe geneem om ongemagtigde besteding te voorkom soos deur artikel 63(2)(c) van die Wet op munisipale finansies en bestuur vereis word nie.
Skrywer Dan RoodtGepubliseer op 8 April 2013 Kategorieë Suider-AfrikaSleutelwoord Inga Gilfillan, Jaap Kelder, korrupsie, louis trichardt, makhado, ouditeur-generaal, verslag, wanbesteding
Vorige Vorige artikel: Wit ANC-LP bewusteloos na aanranding
Volgende Volgende artikel: Geweld dreig oor waterprojek in Lesotho